cyanic-selkie/wikianc huggingface dataset:
Laulu punaisesta rubiinista
Oikeudenkäynti
Lapin yliopiston julkisoikeuden professori Ilkka Saraviita on katsonut, että Laulu punaisesta rubiinista -teoksen ensimmäisestä painoksesta säilyneiden kappaleiden takavarikointi olisi tiukan laintulkinnan nojalla yhä mahdollista. Toisaalta se olisi vastoin nykyistä perustuslakia, koska aikuisia koskeva epäsiveellinen julkaisu ei enää ole rangaistava. Laki epäsiveellisten julkaisujen levittämisen ehkäisemisestä, johon Myklen romaanin takavarikointi oli perustunut, kumottiin rikoslain kokonaisuudistuksen yhteydessä vuonna 1998, ja samalla lakkautettiin epäsiveellisten julkaisujen valvontalautakunta. Nykyisin Suomessa voidaan kirjoja määrätä takavarikoitavaksi, jos niiden sisältö on rikoslain vastainen. Tällöin voisi olla kyseessä esimerkiksi kunnianloukkaus tai yksityiselämää loukkaava tiedon levittäminen.
Fredrik Ulrik von Rosen
Von Rosen aloitti sotilasuran jo nuorena ja ylennettiin vänrikiksi 16-vuotiaana 1747. Hän yleni myöhemmin kapteeniksi ja siirtyi sen jälkeen kuninkaalliseen hoviin, jossa von Rosen nimitettiin kamariherraksi vuonna 1764. Kaksi vuotta myöhemmin hänestä tuli hovimarsalkka ja 1774 kuningattaren ylihovitallimestari. Vuosina 1776–1781 von Rosen toimi Turun ja Porin läänin maaherrana. Valtiopäiville hän osallistui hattupuolueen edustajana. Von Rosen on haudattu Tukholmaan Riddarholmenin kirkkoon.
Gondwana
Gondwanamanner kivihiilikaudella
Gondwanamantereen toinen merkittävä jakso oli kivihiilikaudella, jolloin siellä tapahtui jäätiköitymisiä kivihiilikauden lopulta permikauden alkuun asti 320–270 miljoonaa vuotta sitten. Samaan aikaan siellä kasvoi kielisaniaisia (Glossopteris), jotka sopeutuivat kylmään ilmastoon. Suurimmillaan mannerjäätikkö oli kolme kertaa Etelämantereen kokoinen. Pieniä vuoristojäätiköitä oli jo ainakin 20 miljoonaa vuotta ennen suurten mannerjäätiköiden syntyä ja vielä noin 250 miljoonaa vuotta sitten.
Grimmin veljekset (elokuva)
Tarina
Ranskalaiskenraali Delatombe uhkaa teloittaa veljekset huijauksien takia, ja pakottaa heidät sen uhalla selvittämään Marbadenin kylässä sattuneita tyttölasten katoamisia, joita hän epäilee veljesten kaltaisten huijareiden tekosiksi. Grimmit kohtaavat kuitenkin kylän viereisessä metsässä aitoa taikuutta: lumottua metsää hallitsee kuningatar (Monica Bellucci), joka aikoo tyttölapsien avulla hankkia itselleen ikuisen nuoruuden.
Karvoitus
Karvoituksen kehitys
Kädellisistä apinoista kehittynyt ihminen näyttäisi menettäneen aikojen saatossa suurimman osan karvoituksestaan, mutta todellisuudessa ihmislajin karvakato ei ole läheskään niin merkittävä kuin ensisilmäyksellä näyttäisi. Useimmilla ihmisillä täysin karvattomia ovat limakalvojen lisäksi vain kämmenet, jalkapohjat, huulet ja useimmilla naisilla pienet häpyhuulet ja miehillä siitin. Lisäksi alkuperäiset ihmisapinat olivat varsin pieniä otuksia, joten osa karvoituksen harvenemisesta selittyy sillä, että ihmislajin yksilökoon kasvaessa karvoituksen tuuheus ei ole pysynyt perässä. Kuitenkin esimerkiksi gorillat jotka ovat olleet pitemmän ajan isokokoisia yksilöriippumattomasti, ovat verkkaisen kasvun myötä kehittäneet suurikokoisellekin apinalajille vahvan karvapeitteen, joten nimenomaisesti ihmisen kehitys huomattavan pienestä apinasta erityisen nopeasti on ollut keskeistä ihmisen karvoituksen jälkijättöisyyteen suhteessa yksilökokoon.
À
À eli à (a ja gravis) on kirjain, jota käytetään katalaanissa, italiassa, portugalissa, ranskassa, gaelissa ja vietnamissa.
Kirjaimesta Á kerrotaan artikkelissa akuutti (tarke).
Lola B05/52
Lola B05/52 (tunnetaan myös nimellä Lola A1GP) on brittiläisen Lolan valmistama kilpa-auto, jolla kilpailtiin A1 Grand Prix ja Euroseries 3000/Auto GP -sarjoissa.
Kristian Meurman
Kristian Meurman on kertonut avoimesti julkisuudessa kärsineensä kaksisuuntaisesta mielialahäiriöstä. Mielenterveyden keskusliitto on nimennyt hänet Hyvän mielen lähettilääksi 2011.
Acehin sota
Hollannin Itä-Intia julistaa sodan
Hollannin Itä-Intian vallan vakiinnuttaminen kohtasi vastarintaa, ja vaikka Acehin sulttaanikunnalle oli luvattu itsenäisyys, Hollannin oli valtansa vakiinnuttamiseksi lopulta hyökättävä Acehin sulttaanikuntaan sulttaanin ja paikallisjohtajien vallan nujertamiseksi.
Kovia otteita vaatinut Van Heutsz kenraalikuvernööriksi
Majuri J. B. van Heutsz kritisoi julkisesti kirjoituksillaan vuosien 1882 ja 1883 pyrkimyksiä acehilaisten kukistamiseksi ja vaatii suurempia joukkoja. Hänet nimitettiin Acehin kenraalikuvernööriksi 1898. Hän ja hänen luutnanttinsa Hendrikus Colijn, josta tuli myöhemmin Hollannin pääministeri, päättivät nimittää eversti Van Daalenin murskaamaan acehilaisten vastarinnan rippeet.
Betty Heidler
Betty Heidler (s. 14. lokakuuta 1983 Berliini) on saksalainen moukarinheittäjä. Hän on maailman- ja Euroopan-mestari sekä entinen maailmanennätyksen haltija.
Saulius Štombergas
Seurajoukkueet
Pelaajauransa jälkeen Štombergas on toiminut eri joukkueiden valmentajistossa. Hän on ollut muun muassa Žalgirisin valmentajaryhmässä.
Mustatilhi
Mustatilhi (Phainopepla nitens) on Pohjois-Amerikan lounaisosassa esiintyvä silkkitilhien heimoon kuuluva lintulaji, joka tunnetaan suoraviivaisesta lentotyylistään.
Rizzo
Rizzo on muun muassa seuraavien henkilöiden sukunimi:
José G. Tello
thumb|250px|Tellon tutkimuskohteita, [[laahustyranni]] José G. Tello on amerikkalaistunut perulainen lintutieteilijä.
Hjulsjön kirkko
Kirkkoa on remontoitu useita kertoja. Esimerkiksi vuonna 1892 vaihdettiin suljetut penkit avoimiin penkkeihin ja vanhat penkkiovet käytettiin paneeleina seinillä. Nykyiset sisätilat vastaavat pääosin vuonna 1952 tehtyjä muutoksia, jolloin tarkoitus oli palauttaa vanhempi sisustus. Silloin vaihdettiin aikaisemmat suorakulmaiset ikkunat nykyisiin kaarevareunaisiin ja kaikki vanhemmat esineet saivat takaisin alkuperäisen värityksensä.
Kiinteistötyönantajat
Kiinteistötyönantajat ry:ssä on noin 400 jäsenyritystä, jotka tarjoavat kiinteistöpalvelujen ohella kiinteistöliiketoimintaan, kiinteistöjen hallinnointiin ja isännöintiin liittyviä palveluja. Kiinteistöpalvelualan työehtosopimusten piirissä on yli 60 000 työntekijää ja toimihenkilöä. Kiinteistöalan yritystoiminta työllistää noin 90 000 henkilöä, näistä noin 75 000 toimii kiinteistöpalvelualalla ja 15 000 muussa kiinteistöliiketoiminnassa.
Alcee Hastings
Ihmisoikeudet ja vaalitarkkailu
Alcee Hastings oli Euroopan turvallisuus- ja yhteistyöjärjestön parlamentaarisen yleiskokouksen Georgian vaalitarkkailun erityiskoordinaattori, joka antoi Georgian tammikuun 2008 presidentinvaalista myönteisen lausunnon päinvastoin kuin Demokraattisten instituutioiden ja ihmisoikeuksien toimiston vaalitarkkailun johtaja Dieter Boden.
Ympäristöongelma
Ympäristöongelmalla tarkoitetaan ympäristössä, eli meitä ympäröivässä luonnossa ja sen ekosysteemeissä tapahtunutta tai tapahtuvaa ympäristömuutosta, joka aiheuttaa jollain tavalla haittaa ihmisille tai luonnolle, biodiversiteetille ja ekosysteemipalveluille. Nämä muutokset voivat olla paikallisia eli lokaaleja, kuten happamoitunut järvi, alueellisia, kuten Itämeren rehevöityminen, tai globaaleja, kuten ilmastonmuutos. Ympäristöongelmat johtuvat ihmistoiminnasta ja juontavat juurensa pääasiassa luonnonvarojen käyttöön.
Globaalit ja suuret ympäristöongelmat
Jo 1896 ruotsalainen nobelisti Arrhenius havaitsi kasvihuoneilmiön ja pian jo alettiin ymmärtää fossiilisten polttoaineiden käytöstä johtuvaa ilmastonmuutosta. Sen vakavuutta alettiin kuitenkin ymmärtää hyvin vasta 1970-luvulla, jolloin myös järjestettiin Reykjavikin ympäristökonferenssi. Ilmastonmuutos sään ääri-ilmiöineen alettiin nähdä ensimmäisenä suurena globaalina ympäristöongelmana. 70-luvulla syntyi voimakas ympäristöliike ja monia ympäristöjärjestöjä, mukaanlukien Greenpeace.
Jättiläismanner
Jättiläismantereen synty muuttaa paljon maapallon ilmastoa ja elollista luontoa. Kun maapallolla on vain yksi meren ympäröimä jättiläismanner, eliöt eivät ole joutuneet kovin paljon eristyksiin toisistaan ja monimuotoisuus on pysynyt pienenä. Jättiläismantereen hajoamiset sen sijaan ovat joskus olleet nopean lajikehityksen aikaa.
Robert Loggia
Loggia syntyi Staten Islandissa New Yorkissa italialaisille vanhemmille. Hän aloitti näyttelijäntyönsä opiskeltuaan journalismia Missourin yliopistossa (valm. 1951) ja palveltuaan Yhdysvaltain maavoimissa.
Yksityiselämä
Loggia oli Merv Griffinin läheinen ystävä.
Rodinia
Rodinia oli karu manner koko olemassaolonsa ajan, sillä kasveja ei vielä silloin esiintynyt, ja elämäkin oli pääasiassa yksisoluista. Monisoluisten arvioidaan kehittyneen tänä aikana, mutta olleen vielä alkeellisia. Rodinian hajoamisen aikoihin Maa koki kryogeenikauden jäätiköitymisiä.
Leimupuut
Leimupuita käytetään polttopuina ja lääkkeinä. Niiden sisäkuoresta tehdään köysiä. Lehtiä syötetään karjalle, ja typpeä sitovina hernekasveina leimupuut parantavat maaperää.
Semmeringin rautatie
Semmeringin rautatie on Itävallassa sijaitseva rautatie, joka kulkee Gloggnitzistä Semmeringsolan kautta Mürzzuschlagiin. Se oli Euroopan ensimmäinen vuoristossa kulkeva normaaliraiteinen eli 1 435 millimetrin levyinen rautatie. Vuonna 1854 valmistunut rautatie on edelleen käytössä.
Reitti
Semmeringin rautatie alkaa Gloggnitzin rautatieasemalta 436 metrin korkeudelta ja päättyy Mürzzuschlagin rautatieasemalle 677 metrin korkeuteen. Radan korkein kohta on 29 kilometrin kohdalla 895 metrin korkeudessa. Radan pituus on 41 kilometriä, ja sen matkalla on 14 tunnelia, 16 viaduktia ja 110 siltaa.
Historia
Semmeringin rautatiellä käytettiin ensimmäistä kertaa normaaliraiteisella rautatiellä yli 25 ‰ pituuskaltevuutta (metrin korkeusero 40 metrin matkalla) ja jopa 190 metrin kaarresäteitä. Rata vaatikin tiukkojen kaarteidensa takia uudentyyppisiä vetureita. Niiden suunnittelukilpailuun osallistui neljä yritystä, mutta mitään valmiista ehdotuksista ei pidetty sarjatuotantoon sopivina. Wilhelm von Engerth sai työkseen yhdistää suunnitelmien parhaat puolet uudeksi malliksi. Engerthin tuotos menestyi, ja sitä tilattiin heti 26 kappaletta. Rautatien ja veturien rakennustyöt sujuivat hyvin, minkä ansiosta rata voitiin avata suunnitellusti, 17. heinäkuuta 1854.
Axel Olof Freudenthal
Nuoruus
pienoiskuva|pysty|Freudenthal vuonna 1862. Freudenthal sai vaikutteita Ruotsin skandinavisteilta, kuten August Sohlmanilta, joka oli vuonna 1855 julkaissut teoksen Det unga Finland. Lisäksi Freudenthalia luultavasti provosoivat J. V. Snellmanin Litteraturbladet-lehdessään 1850-luvun lopulla julkaisemat suomenmieliset kirjoitukset. Kesällä 1860 Freudenthal teki kahden ystävänsä kanssa kolme kuukautta kestäneen vaelluksen Uudenmaan ruotsinkielisiin pitäjiin, joissa he keräsivät harvinaisia kasveja ja merkintöjä kansanperinteestä sekä tutkivat muinaisjäännöksiä. Freudenthal teki vuonna 1861 yksinään uuden matkan ja myöhemmin vielä kolmannen vaelluksen ruotsinkieliselle Pohjanmaalle. Tällöin hän kiinnostui lopullisesti Suomen ruotsinkielisestä maalaisväestöstä ja ryhtyi avustamaan vuonna 1860 perustettua maalaisille suunnattua Folkvännen-lehteä. Hän oli myös mukana tekemässä osakunnan julkaisemia Nyland- ja Nyländsk Album -nimisiä kotiseutulehtiä.
Ogadenin sota
Sodan kulku
Elokuussa 1977 Etiopian johtaja Mengistu Haile Mariam syytti Somaliaa osallistumisesta Ogadenin konfliktiin sissien rinnalla ja sanoi, että mukana oli myös joukkoja ”taantumuksellisista” arabimaista kuten Syyriasta, Egyptistä ja Irakista. Somalia kiisti syytökset, mutta tuki yhä avoimemmin Läntisen Somalian vapautusrintamaa (WSLF), joka ajoi nopeasti Mengistu Haile Mariamin joukot Ogadenista. Somalia ilmoitti 11. syyskuuta 1977 tukevansa etiopialaisia vastaan taistelevia sissejä. 15. syyskuuta somalit valloittivat Jijigan kaupungin. Neuvostoliitto aseisti Siad Barren hallitusta ja Yhdysvallat Etiopiaa.
Länsimaat suhtautuivat Etiopian ja Somalian väliseen konfliktiin hyvin pidättyvästi. Ranska oli sitoutunut puolustamaan kesäkuussa 1977 itsenäistynyttä pientä Djiboutia, jonka kautta kulki Etiopialle tärkeä rautatieyhteys Punaisellemerelle. Djibouti kuului niihin somalialueisiin, jotka Somalia oli halunnut liittää itseensä.
Valerianus
Keisarina
Matkalla kohtaamaan Aemilianusta tuli kuitenkin tieto, että Gallus oli jo kuollut, jolloin Valerianuksen joukot huusivat hänet keisariksi. Valerianuksen ja Aemilianuksen joukot kohtasivat Spolenton luona syyskuussa 253. Aemilius kärsi edeltäjiensä Galluksen ja Volusianuksen kohtalon kun hänen joukkonsa murhasivat hänet. Roomassa senaatti oli oletettavasti mielissään kun se vahvisti sen oman jäsenen Valerianuksen nimityksen keisariksi. Valerianus oli keisariksi tullessaan noin 60-vuotias, mutta vielä hyvässä vireessä. Hän nimitti kuitenkin täysi-ikäisen poikansa Gallienuksen kanssahallitsijakseen, eikä vain seuraajakseen, ja antoi tämän vastuulle valtakunnan läntisen osan. Kummatkaan keisarit eivät viipyneet kovin kauan Italiassa vaan suuntasivat pian valtakunnan uhatuille rajoille. Tiedot Valerianuksen hallintokaudesta ovat monin osin epävarmoja.
Shan Yu
Shan Yu on Mulan-elokuvassa esiintyvä fiktiivinen hahmo. Shan Yu on Hunnien armeijan päällikkö ja hän komentaa 4 000 hunnin armeijaa, joka hyökkäsi Kiinaan. Onnistuttuaan ylittämään muurin Shan Yu polttaa lipun kiinalaisen sotilaan nähden ja kuulustelee myöhemmin kahta sotilasta ja käskee viemään viestin keisarille tämän armeijasta ja antaa jousimiehensä tappaa toisen sotilasta. Myöhemmin Shan Yun lemmikkihaukka tuo hänelle nuken, joka on peräisin kylästä, jossa keisarin armeija on häntä vastassa. Shan Yu hyökkää kylään ja armeijoineen tuhoaa kylän ja tappaa koko keisarin armeijan ja kylän väestön, mukaan lukien Li Shangin isän. Myöhemmin vuorilla Shan Yu hyökkää Li Shangin joukkojen kimppuun, mutta Mulan aiheuttaa ilotulitteella lumivyöryn, joka hautaa Shan Yu:n ja tämän armeijan alleen. Shan Yu selviytyy seitsemän miehensä kanssa ja he hyökkäävät keisarin palatsiin ja Shan Yu ottaa keisarin panttivangiksi ja yrittää pakottaa hänet kumartamaan hänelle. Keisari kieltäytyy, jolloin Shan Yu yrittää tappaa hänet, mutta Shang estää sen. Myöhemmin Shan Yu:n kohdattua Mulanin hän taistelee häntä vastaan katolla ja Mulan onnistuu viuhkallaan nappaamaan Shan Yu:n miekan, minkä jälkeen Mushu ampuu Shan Yu:ta isokokoisella ilotulitteella, joka lennättää Shan Yu:n päin palatsin tornia tappaen hänet. Mulan julistetaan sankariksi ja hän saa Shan Yu:n miekan palkkioksi merkiksi siitä, että hän pelasti Kiinan. Mulan II elokuvassa Mushu mainitsi Shan Yu:n muutaman kerran puheidensa aikana.
Taloustiede
Mikrotaloustieteen teoriapohja
Yleisesti ottaen taloustieteen valtavirta hyväksyy mikrotaloustieteen uusklassiseen teoriaan perustuvan yhtenäisen teoriapohjan. Teorian perustana on oletus hyödyn maksimoinnista: jokainen taloudellinen toimija pyrkii käyttämään resurssinsa mahdollisimman tehokkaasti. Teorian mukaan yritykset pyrkivät maksimoimaan voittonsa ja kuluttajat puolestaan oman hyötynsä. Kuluttajien oletetaan saavan hyötyä kulutuksesta: mitä enemmän kuluttajilla on tarpeelliseksi kokemiaan hyödykkeitä, sitä enemmän kuluttajilla on hyötyä.
Yrityksen valinta
Jos markkinoilla vallitsee täydellinen kilpailu, jokainen yritys tekee nollavoittoa, joka kuitenkin kattaa sijoitetulle pääomalle vaadittavan koron, mikä poikkeaa kirjanpidossa tarkoitettavasta nollatuloksen määritelmästä. Jos jokin yritys onnistuisi tekemään suurempaa voittoa, tulee markkinoille lisää kilpailua ja hinta laskee. Yritysten, jotka tekevät vähemmän voittoa, oletetaan poistuvan markkinoilta.
Taloustieteen oppihistoria
thumb|180px|Adam Smith (1723-1790). thumb|180px|Anders Chydenius (1729-1803).
Taloudellinen toiminta
Taloudellinen toiminta tarkoittaa käytettävissä olevien varojen sopeuttamista parhaalla mahdollisella tavalla tarpeita silmällä pitäen. Taloudellista toimintaa on luonteeltaan kahdenlaista: hyödykkeitä tuottavaa eli tuotantoa ja hyödykkeitä kuluttavaa eli kulutusta. Taloudellisen toiminnan perimmäisenä tarkoituksena on tarpeiden tyydyttäminen. Koska tarjolla olevat hyödykkeet eivät koskaan riitä kaikkiin tarpeisiin, mikä merkitsee niukkuutta, on ihmisten pakko noudattaa tiettyä tarpeiden tärkeysjärjestystä taloudellisen periaatteen muodossa. Tämän mukaan mahdollisimman suuri tulos on saatava aikaan kulloinkin käytettävissä olevien niukkojen varojen avulla. Taloudellisen toiminnan tulos mitataan tavallisesti hyödykemääränä, mutta pohjimmiltaan on kysymys tarpeiden tyydyttämisen määrästä, jota on vaikea mitata luotettavasti.
Kultatöyhtösifaka
Elintavat
Kultatöyhtösifakat elävät noin kuuden yksilön ryhmissä.
Kanelipeukaloiset
Kanelipeukaloiset (Cinnycerthia) on peukaloisten heimoon kuuluva varpuslintusuku. Kanelipeukaloisten sukuun kuuluu BirdLifen mukaan neljä lajia. Joissain lähteissa sukuun luetaan kuuluvaksi vain kaksi lajia.
Tampereen Ilves kausina 1931–1939
Kausi 1937–1938
Kaudella 1937–38 pelattiin jälleen vain yksinkertainen sarja, mutta Turun Riento tuli sarjaan uutena joukkueena. Ilves voitti kaikki neljä otteluaan: Ilveksen kolmannella perättäisellä mestaruuskaudella joukkueen pistepörssin voitti Matti Wasama, joka teki eniten maaleja myös koko sarjassa. Edellisvuosien pistekuninkaasta Jussi Tiitolasta joukkueensa kapteeni, kun Risto Lindroos siirtyi valmentajaksi.
Taolaisuus
Filosofian klassikot
Taolaisuuden perustajaksi filosofiana 500-luvulla eaa. väitetään Laozia. Hänen kerrotaan olleen Zhou-dynastian hovin arkistonhoitaja, mutta hänen elämästään ei ole varmoja tietoja. Tarun mukaan Laozin kirjoitti viisauskokoelmansa Daodejing valtion läntisellä rajalla ja antoi sen vartiomiehelle ennen lähtöään pois. Tuon ajan Kiinassa oli varsin tavallista laittaa kirjoitus tai muu hengentuote alkuperäisen mestarin nimiin, ja Daodejingissa onkin luultavasti ajatuksia ja opetuksia yli sadan vuoden ajalta.
Tampereen Ilves kausina 1931–1939
Kausi 1938–1939
Risto Lindroos jatkoi valmentajana ja Jussi Tiitola kapteenina. Ilveksen pistepörssin voitti Erkki Rintala.
Kausi 1939–1940
Talvisota esti niin pelaamisen kuin harjoittelunkin kaudella 1939–40. Ilveksen kapteeni Jussi Tiitola kaatui rintamalla.
Taolaisuus
Filosofian klassikot
Kolmas taolaisen filosofian klassikko on Liezi, joka nojaa kuitenkin vahvasti Laoziin ja etenkin Zhuangziin.
Wu wei
Daodejingin paras tapa hallita on olla hallitsematta. ”Hallitse suurta maata kuin paistaisit pientä kalaa”ref name="conf"/> ja ”Mitä enemmän kieltoja, sitä köyhemmiksi ihmiset tulevat.”
Likud
Vuoden 2009 vaaleissa Likud sai 27 paikkaa knessetiin tullen toiseksi Kadiman jälkeen.
2013 vaaleissa Likud piti yhteislistaa Jisrael Beiteinun kanssa. Lista sai 31 paikkaa, joista 20 oli likudilaisia. Neuvottelujen jälkeen muodostettiin Netanjahun III hallitus. Hallituskoalitioon kuuluivat Likudin ja Jisrael Beiteinun lisäksi Yesh Atid, Juutalainen koti ja Hatnua. Vuoden 2015 parlamenttivaaleissa Likud säilytti paikkansa suurimpana puolueena 30 paikalla.
Cheryl
Yksityiselämä
Cheryl sairastui malariaan kesällä 2010 ja oli kuolla.
Kasper Hämäläinen
A-maajoukkueessa Hämäläinen debytoi 22-vuotiaana vuonna 2008 Sveitsiä vastaan, ja hän vakiinnutti paikkansa maajoukkueen vakiomiehistössä vuoden 2009 aikana. Hämäläinen on ollut maajoukkueen runkopelaaja EM-karsinnoissa 2010–11, MM-karsinnoissa 2012–13, EM-karsinnoissa 2014–15 ja MM-karsinnoissa 2016–17. Hämäläinen kuului Suomen joukkueeseen myös vuoden 2009 alle 21-vuotiaiden EM-kisoissa. Hän on pelannut yhteensä 63 A-maaottelua.
Lech Poznań
Hämäläinen siirtyi tammikuussa 2013 kolmen vuoden sopimuksella Puolan Ekstraklasassa pelanneeseen Lech Poznańiin. Seurat eivät julkistaneet siirtosummaa, mutta lehtitietojen mukaan Lech maksoi Djurgårdenille 250 000 euroa. Hän debytoi Ekstraklasassa 24. helmikuuta 2013 ottelussa Ruch Chorzów–Lech Poznań, tehden samalla myös ensimmäisen maalinsa. Hämäläinen pelasi kevätkaudella 2013 yhteensä 14 ottelua, joista 12 avauskokoonpanossa. Maaleja kevätkauden otteluissa syntyi kolme. Lech oli kaudella 2012–2013 Puolan liigassa toinen ja se pääsi Eurooppa-liigan karsintoihin seuraavalla kaudella.
Legia Varsova
Legian ja Hämäläisen kausi 2018–2019 alkoi edelliskauden tapaan Puolan Super Cupin ottelulla. Se oli edellisvuoden uusinta, sillä Legia hävisi cupin toistamiseen Arka Gdynialle. Europelien karsinnoissa Legian ottelut päättyivät jo Mestarien ja Eurooppa-liigan karsintoihin. Puolan liigan ottelut alkoivat jälleen uuden valmentajan johdolla, kun Ricardo Sá Pinto aloitti päävalmentajana. Hämäläinen pelasi kauden aikana 17 liigaottelua, joista 11 avauskokoonpanossa. Maaleja hän teki kaksi. Lisäksi Hämäläinen pelasi neljässä Mestarien liigan ja Eurooppa-liigan karsintojen ottelussa. Legia taisteli edelliskausien tapaan mestaruudesta sarjan kärkipäässä. Valmentaja Sá Pinto sai kevään aikana potkut joukkueen hävittyä kuudesta sarjaottelusta kolme. Legian mestaruusputki katkesi, ja Piast Gliwice voitti Puolan mestaruuden neljän pisteen erolla toiseksi jääneeseen Legiaan. Joukkue pääsi Eurooppa-liigan karsintoihin.
Deti
Historia
Deti sai tulikasteensa lavalla 30. lokakuuta 1987, kun se esiintyi Patriarhalnaja Vystavkan 10-vuotisjuhlissa Leningradin nuorisopalatsissa. Yhtye liittyi rock-klubiin ja esiintyi sen kuudensilla rock-festivaaleilla 1988. Detin suosio lähti hurjaan nousuun. Yhtye esiintyi maan suurimmilla areenoilla, kuten Lužnikissa Interchance-tapahtumassa 1989, ja yhtyeen musiikkivideota Все, я сказал esitettiin valtakunnallisessa televisiossa.
Musiikki
Deti oli parhaimmillaan lavalla. Yhtyeen lapsekas pukeutuminen ja yhtäältä humoristiset, toisaalta allegoriset sanoitukset erottivat heidät aikalaisistaan. Detin musiikissa voidaan havaita vaikutteita Beatlesilta ja muilta mersey-beat -yhtyeiltä, mutta kokonaisuus on sidoksissa aikaansa Neuvostoliiton viimeisinä vuosina. Deti oli nimensä mukaisesti avoimen naivistinen musikaalisesti ja lavaesiintyjänä.
Kasper Hämäläinen
Maajoukkueet
Alle 21-vuotiaiden maajoukkueessa Hämäläinen debytoi 20-vuotiaana 7. lokakuuta 2006 Senecissä pelatussa maaottelussa Slovakia–Suomi. Hämäläinen kuului Suomen vakiomiehistöön vuoden 2009 alle 21-vuotiaiden EM-kisojen karsintaotteluissa. Hämäläinen valittiin myös Suomen joukkueeseen EM-kisojen lopputurnaukseen, ja hän aloitti avauskokoonpanossa kaikissa Suomen kolmessa ottelussa. Hämäläinen pelasi yhteensä 21 nuorten maaottelua, joissa hän teki yhden maalin.
Miekka-Miehet
thumb|Miekka-Miesten tunnus Miekka-Miehet on vuonna 1931 perustettu Helsingissä toimiva miekkailuseura. Se toimii Töölön kisahallilla ja osallistuu kilpailu- ja valmennustoimintaan kaikilla kolmella urheilumiekkailuaseella.
Kasper Hämäläinen
Seurat
Legia Varsova
Kausi kaudelta
''Tilanne 5. heinäkuuta 2020.''
Gustaf Möller
Ura
Vuodesta 1971 alkaen hän oli erilaisissa esittelijätehtävissä korkeimmassa oikeudessa vuoteen 1986. Tuosta ajasta hän kuitenkin toimi tosiasiallisesti suurimman osan ajasta oikeusministeriössä lainsäädäntöneuvoksena (1975–1986).
Oikeusministeriössä toimiessaan Möller oli Suomen edustajana kansainvälisten tuomioiden tunnustamista toisessa maassa koskevien yleissopimusten soveltamista ja kehittämistä koskevissa kansainvälisissä konferensseissa ja kehityshankkeissa.
Kristillinen kansanpuolue
EY-kansanäänestys ja nousu pääministeripuolueeksi
Puolueen jäsenmäärä nousi vuonna 1980 yli 69 000:een ja puolueen vahvimmat kaudet ovat olleet 1980- ja 1990-luvuilla. Puolue osallistui keskusta-oikeistolaisiin hallituksiin vuosina 1983-1986 ja 1989-1990. KrF:n aloitteesta Norjaan perustettiin kehitysyhteistyöministeriö, jonka johtoon valittiin KrF:n Reidun Brunsletten. Vuonna 1983 puolueen puheenjohtajaksi valittiin Kjell Magne Bondevik, joka on noussut yhdeksi Norjan poliittisen historian merkkihahmoiksi.
Puolue 2000-luvulla
Vuoden 1997 vaaleissa KrF sai ennätykselliset 13,7 prosenttia äänistä ja 25 kansanedustajaa. KrF nousi uudelleen pääministeripuolueeksi, kun Bondevik toimi pääministerinä vuosina 1997-2000 ja 2001-2005. Bondevikin ensimmäinen hallitus kaatui kaasuvoimaloita koskevaan epäluottamusäänestykseen. Toisen hallituksen aikana Bondevik arvosteli USA:n hyökkäystä Irakiin ja sai aikaan mm. biotekniikkaa koskevan tiukan lainsäädännön, joka kielsi ihmisalkioilla ja sikiöillä tehtävät kokeet.
Joutsan seutukunta
Joutsan seutukunta (vuoteen 2004 Kaakkoisen Keski-Suomen seutukunta) on yksi Suomen seutukunnista. Keski-Suomen maakunnassa. Siihen kuuluu kaksi kuntaa, Joutsa ja Luhanka. Euroopan unionin alueluokitusjärjestelmässä sen LAU 1 (NUTS 4) -numero on 132. Seutukunta on väkiluvultaan Manner-Suomen pienin ja koko Suomen toiseksi pienin Ålands skärgårdin jälkeen.
Volvo S80
Volvo S80 I (1998–2006)
Takavetoisten Volvojen valmistushistoria päättyi keväällä 1998, kun S90:n seuraajaksi esiteltiin etuvetoinen Volvo S80. Perusrakenteeltaan auto oli täysin uusi, mutta viisisylinteriset moottorit oli otettu suoraan Volvo 850:stä. S80 oli suunniteltu erityisesti Pohjois-Amerikan markkinoita varten. Ulkomuodon ohella myös sisätiloissa oli uudenlainen pyöreämpi tyylisuunta. Myöhemmin esitellyissä pienemmän kokoluokan S60- ja V70-malleissa on hyödynnetty samaa muotoilukieltä. Volvo S80:ssä esiteltyjä uusia turvallisuusratkaisuja olivat peräänajosuojausjärjestelmä WHIPS ja turvaverhot.
Volvo S80 II (2006–2016)
Vuonna 2007 moottorivalikoimaan tehtiin useita muutoksia. Uutuuksina olivat aina nelivetoinen 3,0 T6 (285 hv), nelisylinterinen 2,0-litrainen (145 hv) ja sen flexifuel-versio 2,0 F. Nyt myös 3,2 litran moottori oli saatavana nelivetoversiona. Vuonna 2008 esiteltiin turboahdettu flexifuel-malli, 2,5 FT (200 hv).
Do They Know It’s Christmas?
Projektin ideoi Bob Geldof nähtyään televisiouutisissa raportteja Etiopian tilanteesta. Hän otti yhteyttä Ultravox-yhtyeessä vaikuttaneeseen Midge Ureen, jonka kanssa Geldof teki kappaleen Do They Know It's Christmas?. Hän keräsi nopeasti ryhmän tunnettuja brittiartisteja ja laulu nauhoitettiin lokakuussa 1984.
Marlee Matlin
Marlee Beth Matlin (s. 24. elokuuta 1965 Morton Grove, Illinois, Yhdysvallat ) on lähes kuuro yhdysvaltalainen näyttelijä. Matlin syntyi Morton Grovessa Illinoisissa juutalaisperheeseen ja kuuroutui lähes kokonaan 18 kuukauden ikäisenä.
Rooleja
Vuosina 1991–1993 Matlin nousi takaisin parrasvaloihin saatuaan naispääroolin Mark Harmonin rinnalle televisiosarjaan Reasonable Doubts. Hän oli ehdolla roolistaan 1992 ja 1993 parhaan draamasarjan naispääosan Golden Globen voittajaksi. Vuonna 1991 Matlin näytteli myös Jean Renon rinnalla elokuvassa L'Homme au masque d’or.
Ondřej Kaše
Ondřej Kaše (s. 8. marraskuuta 1995 Kadaň ) on tšekkiläinen jääkiekkoilija, pelipaikaltaan oikea laitahyökkääjä. Hän edustaa NHL-seura Carolina Hurricanesia.
Pandeiro
Pandeiroa soitetaan pitämällä soitinta toisessa kädessä ja lyömällä vapaalla kädellä kalvoa. Soittamisessa varioidaan usein lyömällä kalvoa käden eri osilla, kuten peukalolla, sormenpäillä, koko kämmenellä tai kämmensyrjällä.
Hiipot
Koko ja ulkonäkö
Hiipot ovat pieniä ja siroja. Lakki on muodoltaan kellomainen tai kupera ja sen värisävyjä ovat harmaa, ruskea, keltainen, sininen ja valkoinen. Vaaleat heltat ovat harvassa. Jalka on pitkä ja kapea. Hiipot muistuttavat ruskopahkajuurekasta (Collybia tuberosa) sekä käpynahikkaita (Strobilurus).
Bangkokin metro
Bangkokin metro on maanalainen joukkoliikennejärjestelmä Bangkokissa Thaimaassa. Järjestelmän avasi Thaimaan kuningas Bhumibol Adulyadej 3. heinäkuuta 2004 kello 19:19. Virallisesti metroa kutsutaan nimellä MRT (Mass Rapid Transit), yleiskielessä rot faifaa mahaanakhoon (tai yksinkertaisesti rot fai taidin (รถไฟใต้ดิน). Sen tunnuksena asemilla on M-kirjain. Järjestelmään kuuluu yksi linja, joka tunnetaan epävirallisesti nimellä "sininen linja". Se kulkee Bangkokin päärautatieasemalta Hualamphongilta pohjoiselle rautatieasemalle Bang Sueen.
Palmyrapalmut
Etiopianpalmyrapalmua (Borassus aethiopum) käytetään Afrikassa monipuolisesti: Sen juuria, kukkia ja hedelmiä syödään ja puuainesta ja lehtiä käytetään rakennusaineena.
Tilastollinen keskustoimisto
Tilastojen saatavuus
Tilastollinen keskustoimisto pitää tilastot julkisesti saatavilla verkkosivustonsa kautta. Tilastot ovat maksuttomia tilastotietokannassa, julkaisuissa, artikkeleissa, lehdistötiedotteissa ja digitoiduissa historiallisissa tilastoissa. Tilastokeskus julkaisee myös erilaisia lehtiä ja tuottaa tilastoja asiakkaiden tehtävänannosta. Tilastokeskus työskentelee avoimen datan periaatteiden mukaisesti. Sovellusrajapinta on saatavilla koko tilastotietokannalle.
Ilpo Kallio
Kallio menehtyi lyhyen sairauden jälkeen 84-vuotiaana. Hänet on haudattu Käppärän hautausmaalle Poriin.
The Covenant Progress
Albumi sai myönteisen vastaanoton mediassa ja sitä kehuttiin useimpia muita black metal -yhtyeitä taitavammasta soitosta mutta kritisoitiin puuduttavasta äänimaisemasta. Eternal Emperor on uudelleensovitettu versio edellisen ep:n kappaleesta. Viimeinen kappale "The Covenant" on kosketinsoitininstrumentaali. Albumin sanoitukset perustuvat John Bunyanin vuonna 1678 julkaistuun kirjaan Kristityn vaellus, ja kansilehdessä on suoria lainauksia kirjasta.
Tiina Tiikeri
Tiina Tiikeri (oik. Kristiina Helander, s. 1961) on suomalainen laulaja, joka tuli tunnetuksi 1980-luvun alkupuolella Sleepy Sleepersin jäsenenä. Viisivuotisen Sleepy Sleepers -uran jälkeen Tiina Tiikeri julkaisi soololevyn Etsin vuonna 1985. Yhtä lukuun ottamatta albumin tekstit olivat Tiina Tiikerin omia. Taustalla soitti Dave Lindholmin kokoama yhtye. Soolouraa kesti vuoden verran, jonka jälkeen hän vetäytyi musiikkialalta.
Matka Suomeen
Matka Suomeen on vuonna 1984 julkaistu Juice Leskisen kokoelmalevy.
Koijärvi (järvi)
Koijärven tapahtumat 1979
pienoiskuva|upright|Koijärvi antoi nimensä [[Koijärvi-liike|Koijärvi-liikkeelle. Kuvassa liikkeen aktivisti Ville Komsi Koijärvellä vuonna 1979.]] Koijärvi nousi valtakunnallisen huomion kohteeksi pääsiäisen aikaan 1979, kun osa kuivatusyhtiön osakkaista päätti ryhtyä järven lopulliseen kuivatukseen syventämällä sen laskuojaa. Television uutislähetyksessä pääsiäislauantaina haastateltiin kiistan paikallisten osapuolten edustajia. Maa- ja metsätalousministeri Johannes Virolainen kävi tutustumassa Koijärven tilanteeseen pääsiäistä seuranneella viikolla. Ennen Virolaisen käyntiä Koijärven suojelu oli ollut esillä valtioneuvostossa jo kahdesti, ja käyntiä seuranneena päivänä hallitus päätti, että Koijärven luonnonsuojelullinen arvo on selvitettävä, vaikka kuivatustoimiin ryhdyttäisiinkin. Samaan aikaan Koijärven laskuojaan ilmestyi ensimmäinen jupakan aikaisista lukuisista padoista. Kivistä ja risuista kootun padon tekijöistä ei ole muuta tietoa kuin se, että he olivat paikkakuntalaisia.
Järven nykytilanne
Ennen Koijärveä Suomessa oli vain kahdesti turvauduttu pakkolunastukseen luonnonsuojelullisista syistä. Vuonna 1927 pakkolunastettiin Muolaan pitäjän Äyräpäänjärven metsästysoikeus ja vuonna 1934 erään saaren hallintaoikeus Koiviston maalaiskunnassa. Molemmat näistä kohteista jäivät toisen maailmansodan jälkeen Neuvostoliitolle luovutetulle alueelle.
Dublin City University
Dublin City University (DCU) on yliopisto Irlannissa Glasnevinissa Dublinin pohjoispuolella. Nuori, vuonna 1980 ensimmäisen kampuksensa avannut yliopisto on laajentunut voimakkaasti 2010-luvulla. Yliopistossa on yli 12 000 opiskelijaa.
Volvo S60
Volvo S60 on Volvon vuodesta 2000 lähtien valmistama ylemmän keskiluokan sedan, joka tuli Volvo S70:n seuraajaksi. Ensimmäisen sukupolven S60:n farmarikorinen sisarmalli oli Volvo V70, toisen ja kolmannen sukupolven S60:n farmarimalli on nimeltään Volvo V60.
Volvo S60 I (2000–2009)
Vuoden 2000 marraskuussa esiteltiin uusi Volvo S60, jonka rinnakkaismallina oli jo alkuvuodesta esitelty farmarimalli V70. S60:n akseliväliä oli lyhennetty V70:een verrattuna, mutta muilta osin autot olivat hyvin pitkälti yhteneväisiä. Myös sisustus oli autoissa lähes identtinen. Olennaisin ero oli S60:n kolmipuolainen ohjauspyörä. Muotoilultaan S60 muistuttaa suuresti vuonna 1998 esiteltyä suuremman kokoluokan S80-mallia. Etupuskurin ilmanottoaukko oli kuitenkin erilainen ja musta puskurilista yhtenäinen. Auton kori oli coupémainen, eikä malli tarjonnut vastaavia sisä- ja tavaratiloja kuin edeltäjänsä Volvo S70.
Vuoden 2001 Euro NCAP -kolaritestistä S60 sai tulokseksi neljä tähteä viidestä. left|thumb|250x250px|Volvo S60 R Moottorit olivat uudistettuja viisisylinterisiä. Vaihtoehdot olivat samat V70:ssä. 140- ja 170-hevosvoimaiset erosivat toisistaan vain kierroslukualueen yläpäässä. Merkittävästi paremman suorituskyvyn tarjosi 200-hevosvoimainen matalapaineturbo. Huippumallina oli 2,3-litrainen T5 (250 hv). Dieselmoottori oli entisestään tuttu 2,5-litrainen. Vaihteistot olivat viisivaihteisia. Bensiiniturboihin sai automaattivaihteiston veloituksetta.
Varustetasojen tunnukset olivat nyt S60:ssä Kinetic, Momentum ja Summum.
Volvo S60 III (2018–)
Vuonna 2018 esitelty kolmannen sukupolven S60 on ensimmäinen malli, jota valmistetaan Yhdysvaltain Etelä-Carolinassa sijaitsevalla Volvon tehtaalla. Se on myös mallin ainoa valmistuspaikka. Auto perustuu samalle SPA-pohjalevylle kuin esimerkiksi sen farmarikorinen sisarmalli V60. Uusi S60 on Volvon ensimmäinen malli, johon ei ole saatavana lainkaan dieselmoottoreita.
Kokkolan seutukunta
Kokkolan seutukunta on yksi Suomen seutukunnista. Se sijaitsee Keski-Pohjanmaan maakunnassa. Siihen kuuluu kaksi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 162.
Jylkynkangas
Liikenneyhteydet
Jylkynkaan läpi kulkee kevyen liikenteen väylä, joka on osa kaupungin kattavaa pyörätieverkostoa. Oinaansuo, Pöllönkangas, Kuivasjärvi ja Ahvenoja ovat kävelymatkan päässä Jylkynkankaalta. Pyöräilymatkan päässä ovat Kaijonharju ja Oulun yliopiston kampusalue Linnanmaalla. Muista työssäkäyntialueista Teknologiakylä ja Rusko ovat reilun viiden kilometrin päässä. Matkaa keskustaan on yhdeksän kilometriä.
Leatherface
Leatherface (s. 1939 Texas) on kuvitteellinen, Texasin moottorisahamurhat -elokuvissa esiintyvä kannibaali ja sarjamurhaaja, joka käyttää murha-aseenaan suurimmaksi osaksi moottorisahaa. Leatherface ei koskaan esiinny ilman ihmisen nahasta tehtyä naamiota, sillä hän sairastaa kasvoja tuhoavaa tautia, joka on tehnyt hänestä psyykkisesti sairaan ja syrjäytyneen henkilön.
Ulkonäkö
Leatherface vaatteet vaihtelevat. Jossain leffoissa hänellä on pikkutakki ja valkoinen kauluspaita. Hänellä on myös joskus teurastajan vaatetus, sillä hän työskenteli teurastamossa. Leahterfacella on kasvot tuhoava tauti, joten hän ei näytä kasvojaan. Sen sijaan hänellä on ihmisnahasta tehty naamio. Leatherface ei ole ruumiinrakenteeltaan lihaksikas eikä mitenkään pitkä, kuten toinen tunnettu sarjamurhaaja Jason Voorhees. Hän on normaalin kokoinen ja hänet voi voittaa esimerkiksi hakkaamalla rautatangolla tai ampumalla. Leatherface käyttää murha-aseenaan moottorisahaa tai joskus lihaveistä.
Mediakeskus Lume
Vuonna 2016 Lumeen ja Aalto-yliopiston Media Factory:n toiminnot sulautuivat uudeksi Aalto Studios -mediakeskukseksi ja siirtyivät Otaniemeen. Mediakeskukselle valmistuu vuoden 2024 alussa Marsio-niminen studio- ja tuotantotalo.
FR F1 / F2
thumb|FR F2 thumb|FR F2 kenttäkäytössä Afganistanissa.
FR F1 -kivääriä valmistettiin kolmena eri versiona:
Tuotekehitys
Uuden tuotteen luonne
thumb|Tuotteen uutuusarvo yritykselle ja markkinoille Uusi tuote voi asemoitua eri tavoilla yrityksen toimintaan tai markkinoille. Tuote voi olla yrityksen kannalta vanhasta uusi versio, samaan toimintoon tuleva uusi tekninen ratkaisu (esimerkiksi digitaalinen ratkaisu korvaa vanhan analogisen) tai tuote voi olla kokonaan uusi myös käyttötarkoitukseltaan. Markkinoiden näkökulmasta tuote voi olla täysin uusi eikä sillä ole kilpailijoita. Suurin osa uusista tuotteista on versioita vanhoista.
Danay García
Sittemmin García on esittänyt Luciana Galvezia televisiosarjassa Fear the Walking Dead. Hän on myös vieraillut muun muassa sarjoissa Supernatural ja Havaiji 5-0 sekä ääninäytellyt pelissä Mafia III.
Tuotekehitys
Tuotekehitysprojektin hallinnointi
Edellä tuotekehitysprosessia kuvattiin peräkkäisinä tapahtuvina prosessivaiheina, mitä se itse asiassa harvoin on. Käytännössä tuotekehitysprosessissa on aina päävaiheiden välissä ja joskus useamminkin katselmuksia, joissa tehdään kriittisiä analyysejä projektin jatkamisesta (Stage-Gate (Cooper) malli), sillä tuotekehityksen eri vaiheissa tulee varmentaa että tuote täyttää asiakkaan vaatimukset. Suunnitteluvaiheita voidaan edetä myös iteratiivisesti, jos jossakin vaiheessa löytyy ratkaisematon ongelma.
Pohjois-Satakunnan seutukunta
Pohjois-Satakunnan seutukunta on yksi Suomen seutukunnista. Se sijaitsee Satakunnan maakunnassa. Siihen kuuluu neljä kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 044.
Kaivopuiston kesäkonsertti
Vuonna 1995 Helsinki-päivän ilmaiskonsertti järjestettiin Töölönlahden rannalla Auroran kentällä, kun Kaivopuisto oli kaupungin puutarhaosaston kunnostettavana.
Messel
Messel on kuuluisa lähistöllä sijaitsevasta kaivoksesta, joka kuuluu UNESCOn maailmanperintöluetteloon. Kaivoksesta on löytynyt runsaasti hyväkuntoisia fossiileja 50 miljoonan vuoden takaa. Kunnassa sijaitsee myös Messelin fossili- ja kotiseutumuseo, joka esittelee alueen historiaa ja löytöjä.
Klustermus
Klustermuksen esiintyjiä
2004: mm. Hidria Spacefolk, Lapko, Hamid Moeini Band, Härkä-äiti, Itkevä tyttö, Taipuva luotisuora
2007: mm. Risto, Boomhauer, Fun, No Shame, Viola, One Taste, Haternal, Delicious Orange, Kaihoa, Itkevä tyttö, Lady Escape
Rauman pitsiviikko
Historia
Kävijämäärät ovat lisääntyneet vuosi vuodelta. 1990-luvulla yleisöä oli 80 000 henkeä. Kansansuosiota lisäsi erityisesti ensimmäistä kertaa vuonna 1990 järjestetty "Mustan Pitsin yö", joka toi Pitsiviikkoon karnevaali-ilmettä. Vanhan Rauman kaduille kerääntyi tuhansia juhlijoita, torilla oli erilaista ohjelmaa ja kauppiaat pitivät liikkeitään auki yli puolenyön.
Marokko olympialaisissa
Marokon menestyksekkäin urheilumuoto olympialaisissa on yleisurheilu, missä se on menestynein 10 000 metrin, 5 000 metrin, 1 500 metrin ja 800 metrin juoksumatkoilla. Yleisurheilun lisäksi maa on saavuttanut olympiamitaleita nyrkkeilyssä.
Veil of Remembrance
Yleiskatsaus
Veil of Remembrancella Crimson Moonlight vaihtoi aiemman melodisen black metalinsa death ja black metalin yhdistelmään, jossa on vaikutteita grindcoresta ja thrash metalista. Harm Magazinen haastattelussa laulaja Simon Rosén kertoo tyylimuutoksesta:
Veil of Remembrance ei menestynyt kaupallisesti yhtä hyvin kuin The Covenant Progress, myyden puolet vähemmän kappaleita. Albumi sai kuitenkin myönteisen vastaanoton lehdistöltä ja ihailijoilta. Rosén kertoo:
PlayStation 3
Konsolin toimitukset Japanissa päättyivät toukokuussa 2017. Sony ilmoitti saman vuoden marraskuussa lopettavansa konsolin valmistuksen Japanissa. Uutismediat, kuten The Independent, arvioivat, että valmistus loppuu myös muualla pian tämän jälkeen. Käyttöjärjestelmäpäivityksiä konsolille tulee kuitenkin edelleen, uusin päivitys (versio 4.90) julkaistiin helmikuussa 2023.
Slim-malli
Syksyllä 2009 Slim-mallista tuli saataville myös 250 gigatavun versio ja vuonna 2010 320 gigatavun versio (CECH-3000).
Super Slim -malli
thumb|Valkoinen SuperSlim-malli ja ohjain.
Karkauspäivä
Monet alkuperäisen PlayStation 3 -konsolimallin omistajista havaitsivat 1. maaliskuuta 2010 virheitä, jotka liittyivät järjestelmän sisäiseen kelloon. Virheellä oli monia ilmenemismuotoja. Alun perin ongelma vaikutti olevan kykenemättömyys yhdistää PlayStation Networkiin. Ongelman perimmäinen syy ei kuitenkaan ollut PlayStation Network, sillä käyttäjät, jotka eivät koskaan olleet pelanneet verkossa, eivät pystyneet pelaamaan kovalevylle tallennettuja pelejä tai käyttämään järjestelmäteemoja. Samalla monien käyttäjien järjestelmän päivämääräksi muuttui 31. joulukuuta 1999.
Näytölle ilmestyvä virhekoodi oli tavallisesti 8001050F, ja sen saaneet käyttäjät eivät pystyneet kirjautumaan sisään, pelaamaan pelejä, käyttämään dynaamisia teemoja ja katselemaan tai synkronoimaan palkintoja. Ongelma koski vain ensimmäisen, toisen ja kolmannen sukupolven PlayStation 3 -järjestelmiä, eikä Slim-malleja niiden erilaisen kellolaitteiston vuoksi.
Linuxin käyttö
thumb|Kaavio Linux-ytimen osittaisesta virtualisoinnista PlayStation 3:ssa. Terra Soft Solutions julkaisi marraskuussa 2006 PlayStation 3:n käyttämälle Cell-prosessorille nimenomaisesti suunnitellun Fedora Core 5 -pohjaisen Linux-käyttöjärjestelmän Yellow Dog Linuxin, jonka voi asentaa PlayStation 3:n kiintolevylle. Käyttöjärjestelmän voi ladata ilmaiseksi internetistä tai ostaa DVD:llä. Toimitettava kerneliversio on 2.6.16. Lisäksi mukaan tulee muita ohjelmia, kuten Mozilla Firefox, Mozilla Thunderbird ja OpenOffice.org, Cell SDK, GCC 3.4.4 sekä muita tarkemmin määrittelemättömiä ohjelmointityökaluja sekä video- ja internetohjelmia. Ikkunamanagerina YDL käyttää E17:ää, joka valittiin muun muassa sen pienten resurssivaatimusten takia.
Myynnit
Tuotantokustannukset laskivat myöhemmin merkittävästi siitä, mitä ne olivat konsolin julkaisuaikaan. PlayStation 2:n suorittimen Emotion Enginen poistaminen PlayStation 3:sta ja sen korvaaminen ohjelmistoemulaattorilla sekä muiden osien halpeneminen olivat osana konsolin halpenemisessa. Cell-prosessorin tuottaminen on halventunut merkittävästi 65 nanometrin kehittämistekniikkaan siirtymisen vuoksi, ja Blu-ray-diodien valmistus on tullut myös halvemmaksi. Yhden konsolin valmistaminen maksoi tammikuussa 2008 noin 400 dollaria.
Keski-ikä
Ajoitus
Nykyaikana keski-iän ajoituksen on arveltu siirtyneen aiempaa myöhemmäksi. Tämän syyksi on esitetty se, että ihmiset elävät nykyisin aiempaa vanhemmiksi, ihmisten työurat pitenevät, ja ihmiset saavat lapsia ja ensimmäisen vakituisen työpaikkansa aiempaa vanhempina.
Psykologia
Psykoanalyytikko Erik H. Erikson puhuu ”keski-iän kriisistä” ihmisen elämänvaiheita kuvaavassa teoriassaan. Kriisillä hän tarkoittaa esimerkiksi keski-ikäisen pohdiskelua siitä, miten huolehtia uuden sukupolven kehityksestä. Keski-ikäisillä ei ole kuitenkaan havaittu mitään yleismaailmallista ikäkriisiä, vaan keski-ikäisten mahdolliset kriisit johtuvat yksilöllisistä syistä.
Itä-Turkestanin itsenäisyysliike
Kiinan hallintoon kohdistuu monimuotoista poliittista liikehdintää Sinkiangin alueella. Rauhanomaisen toisinajattelun lisäksi siihen katsotaan sisältyvän myös terrorismia. Liikehdinnän perimmäisenä tavoitteena saattaa olla Itä-Turkestanin muodostaminen Kiinan kansantasavallasta irtautuneeksi itsenäiseksi valtioksi. Uiguurit ovat islaminuskoinen ja turkinsukuista kieltä puhuva kansa.
Campus Martius
Antiikki
Ensimmäisten vuosisatojen aikana Rooman perustamisesta kenttä oli vielä Serviuksen muurin ulkopuolella, ja se oli hevosten sekä lampaiden laidunmaana, vaikkakin sitä käytettiin myös armeijan tarkoituksiin. Se oli omistettu roomalaiselle sodanjumalalle Marsille, jolle oli pystytetty alueelle alttari, ja se yhdistyi vahvasti armeijaan. Alkujaan sotilaat käyttivät kenttää koulutukseen, ja myöhemmin siellä pidettiin usein triumfeja, voitokkaiden sotaretkien juhlamarsseja.
Paavillisen Rooman aika
thumb|[[Porta del Popolo nykyisessä asussaan.]] Alueen merkitystä lisäsi se, että tärkein väylä Roomasta Pohjois-Italiaan ja muualle Eurooppaan oli keskiajalla Via Cassia, joka saapuu Roomaan Campus Martiuksen pohjoisosassa sijaitsevan Porta del Popolo -portin kautta. Antiikin ajan toisesta pohjoiseen suuntautuneesta päätiestä, Via Aureliasta oli tullut keskiajalla vaarallinen, koska se rannikkoa pitkin kulkevana oli altis mereltä iskeville hyökkääjille ja kulki lisäksi Toscanan rämeen lävitse, mikä lisäsi malariaan sairastumisen vaaraa.
Asianajotoimisto
Suomen suurimmissa asianajotoimistoissa oli yli sata lakimiestä. Valtaosassa toimistoja on kuitenkin vain yksi tai kaksi lakimiestä.
Udo Jürgens
Udo Jürgens (30. syyskuuta 1934 Klagenfurt – 21. joulukuuta 2014 Münsterlingen, Sveitsi), alkuperäiseltä nimeltään Jürgen Udo Bockelmann, oli itävaltalainen laulaja ja lauluntekijä.
Vuonna 2011 ensiesitettiin Udo Jürgensin elämästä kertova 205-minuuttinen televisioelokuva Der Mann mit dem Fagott.
Porin seutukunta
Porin seutukunta on yksi Suomen seutukunnista. Se sijaitsee Satakunnan maakunnassa. Siihen kuuluu kahdeksan kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 043. Porin seutukunnassa on noin 130 000 asukasta.
Gigliola Cinquetti
Ura
Cinquetti nousi julkisuuteen alkuvuodesta 1964 voitettuaan San Remon laulukilpailun. Muutamaa viikkoa myöhemmin hän voitti Eurovision laulukilpailut kappaleella ”Non ho l’età”. Siitä muodostui hitti useissa Euroopan maissa, mikä nosti vain 16-vuotiaan Cinquettin kansain­väliseen tähteyteen. Samana vuonna hän julkaisi ensimmäisen albuminsa Gigliola Cinquetti.
Sittemmin Cinquetti on jatkanut muusikon­uraansa ja toiminut myös juontajana. Vuonna 1991 hän juonsi Euro­viisut edellisen vuoden voittajan Toto Cutugnon kanssa. Cinquettin tuorein musiikki­albumi on vuodelta 2016.
Pomarkun taistelut
Muistomerkki
Vapaussodan Satakunnan perinneyhdistys on kiinnittänyt Riutantiellä olevaan kiveen taisteluiden muistolaatan. Taistelun jälkiä on näkyvissä myös itse kirkossa.
Susilo Bambang Yudhoyono
Elämäkerta
Yudhoyono palasi Indonesiaan 1976 ja palveli maahan liitetyssä Itä-Timorissa, jossa armeija syyllistyi useisiin ihmisoikeusloukkauksiin. Hän sai myös lisäkoulutusta Yhdysvalloissa sekä harjoitteli viidakkosodankäyntiä Panamassa, panssarintorjuntaa Länsi-Saksassa ja Belgiassa sekä kävi esikuntakurssit Fort Leavenworthissa ja sai Yhdysvalloissa myös ylemmän korkeakoulututkinnon Webster Universityssa 1991.
Ivan Šiškin
Ivan Šiškin kuoli vuonna 1898 maalaustelineensä ääreen.
Rauman seutukunta
Rauman murre
Raumalla ja sen lähialueilla puhutaan erikoista murretta, "rauman giältä". Murre kuuluu lounaismurteiden ryhmään. Murteen on kirjalliseen muotoon siirtänyt Hj. Nortamo teoksissaan.
Hormuzinsalmi
Iran Hormuzin salmen vartijana
Vuonna 2011 Iranin öljytulot olivat aiempaa suuremmat pakotteista huolimatta. Pakotteet kuitenkin heikensivät maan valuuttaa, mikä haittasi merkittävästi tavallisen kansan elämää. Yhdysvaltain ja Iranin välisen kiistan kärjistyessä Iran uhkasi jälleen 2011 lopussa sulkea Hormuzinsalmen. . Syynä oli se, että EU uhkasi Irania öljykaupansaarrolla. Myös Yhdysvallat protestoi salmen sulkemisaikomuksia vastaan. Jännitys Persianlahdella nousi.
Max Brooks
thumb|Max Brooks vuonna 2008. Maximillian Michael ”Max” Brooks (s. 22. toukokuuta 1972) on yhdysvaltalainen kirjailija ja käsikirjoittaja.
Suomen-syöjä
Suomen-syöjä, Suomen syöjä tai Suomi-syöjä on historiallinen pilkkanimi niille venäläisille, jotka 1800-luvun lopussa ja 1900-luvun alussa hyökkäsivät Suomen autonomista asemaa vastaan tai vaativat venäläistämispolitiikan aloittamista Suomessa. Näiden henkilöiden motiivina oli usein venäläinen nationalismi tai huoli Venäjän valtakunnan raja-alueiden sotilaallisesta turvallisuudesta.
”Suomen syöjiksi” on kutsuttu muun muassa sortokausien pääarkkitehteina toimineita venäläisiä poliittisia vaikuttajia, kuten Suomen kenraalikuvernöörit Fjodor Heiden, Nikolai Bobrikov ja F. A. Seyn sekä Venäjän pääministeri Pjotr Stolypin. Samoin nimitystä on käytetty Suomen-kysymystä poleemisesti käsitelleistä venäläisistä kirjailijoista ja lehtikirjoittajista, kuten K. F. Ordinista ja Mihail Borodkinista, sekä suomalaisvastaisista Venäjän duuman edustajista, kuten Vladimir Puriškevitšista ja Nikolai Markovista.
Hatullinen paskaa / Soolot
Hatullinen paskaa / Soolot on Eppu Normaalin vuonna 1990 julkaistu kokoelma-albumi. Se sisältää single-levyjen b-puolia ja muita harvinaisuuksia 1977–1983.
Charles Lindbergh
Myöhempi elämä
Charles Lindbergh vietti viimeiset vuotensa Havaijin Maui-saarella, missä hän kuoli syöpään 26. elokuuta 1974. Hänet haudattiin Palapala Ho’omau kirkon hautausmaalle. Muistokirjoitus siteeraa psalmia 139:9 seuraavasti: ''Charles A. Lindbergh Syntynyt: Michigan 1902. Kuollut: Maui, 1974. ”Vaikka nousisin lentoon aamuruskon siivin tai muuttaisin merten taa” (If I take the wings of the morning, and dwell in the uttermost parts of the sea) -- CAL''.
Suomen Ammattiliittojen Keskusjärjestö SAK
SAK on poliittisesti sitoutumaton organisaatio, joka osallistuu yhteiskunnalliseen vaikuttamiseen ennen kaikkea kolmikannan ja tulopolitiikan kautta. SAK on myös kampanjoinut vaalien alla ja julkaissut kannanottoja tärkeinä pitämistään asioista, kuten asuntorakentamisen kohtaanto-ongelmista ja työeläketurvan hoitamisesta.